ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
வேளாண்மையில் இயற்கை உரங்கள் பயன்பாடு: மாநிலங்களவையில் தகவல்
மாநிலங்களவையில் கேள்வி ஒன்றுக்கு எழுத்துபூர்வமாக பதில் அளித்த மத்திய ரசாயணத்துறை இணையமைச்சர் திரு பகவந்த் கூபா கூறியதாவது:
நைட்ரஜன் உரங்களை மட்டும் தொடர்ந்து பயன்படுத்தினால், மண் வளம் பாதிப்பு, வேளாண் பயிர்களில் ஊட்டச்சத்து குறைபாடு ஆகியவை ஏற்படும் என இந்திய வேளாண் ஆராய்ச்சி சபை தெரிவித்துள்ளது. நைட்ரஜன், பாஸ்பரஸ் மற்றும் பொட்டாசியம் உரங்கள் பரிந்துரைக்கப்பட்ட அளவில் இருந்தாலும் நுண்ணூட்டச்சத்து குறைபாடு காணப்படுகிறது. ஊட்டச்சத்து குறைபாடு பயிர்களின் வளர்ச்சியை பாதிக்கலாம்.
இதனால் மண் பரிசோதனை, இயற்கை உரங்கள் மற்றும் உயிரி உரங்களின் சரிநிகர் ஊட்டசத்து மேலாண்மையை இந்திய வேளாண் ஆராய்ச்சி சபை பரிந்துரைக்கிறது. மேலும், பருப்பு வகைப் பயிர்கள் பயிரிடுவது மற்றும் வளப் பாதுகாப்பு தொழில்நுட்பங்களைப் பயன்படுத்துவது போன்றவை பரிந்துரைக்கப்படுகிறது.
இரசாயண உர விற்பனையாளர்கள், உரங்கள் கட்டுப்பாடு உத்தரவு 8-வது பிரிவுப்படி மாநில அரசு ஆணையத்தின் அங்கீகாரத்தைப் பெற வேண்டும் எனவும் தெரிவிக்கப்பட்டுள்ளது.
பாரம்பரிய வேளாண் வளர்ச்சி திட்டம் மற்றும் வடகிழக்குப் பகுதியில் இயற்கை விவசாய மேம்பாட்டு திட்டம் ஆகியவற்றை அரசு அமல்படுத்தி வருகிறது. இத்திட்டங்களின் கீழ், இயற்கை உரங்களைப் பயன்படுத்தி, இயற்கை விவசாயத்தை பின்பற்ற விவசாயிகள் ஊக்குவிக்கப்படுகின்றனர். வயலிலேயே இயற்கை உரங்களைத் தயாரிப்பது மற்றும் அவற்றின் பயன்பாடு ஆகியவை இந்த திட்டங்களின் ஒருங்கிணைந்த பகுதி ஆகும் .
இவ்வாறு மத்திய இணையமைச்சர் திரு பகவந்த் கூபா கூறினார்.
பிரதமர் அலுவலகம்
லஞ்ச ஒழிப்பு மற்றும் ஊழல் தடுப்பு குறித்த தேசிய மாநாட்டை பிரதமர் துவக்கி வைக்கிறார்
'விழிப்பான இந்தியா, வளமான இந்தியா' என்னும் கருப்பொருளில், லஞ்ச ஒழிப்பு மற்றும் ஊழல் தடுப்பு குறித்த தேசிய மாநாட்டை பிரதமர் திரு நரேந்திர மோடி, வரும் 27ம் தேதி மாலை 4:45 மணிக்கு காணொலி வாயிலாகத் தொடங்கி வைக்கிறார்.
இந்த மாநாட்டின் தொடக்க விழாவைக் கீழே குறிப்பிட்டுள்ள இணையதள முகவரியில் நேரலையாகக் காணலாம்
https://pmindiawebcast.nic.in/
பின்னணி:
ஒவ்வொரு ஆண்டும் அக்டோபர் 27ம் தேதி முதல் நவம்பர் 2ம் தேதி வரை கண்காணிப்பு விழிப்புணர்வு வாரம் கொண்டாடப்படுவதை முன்னிட்டு, மத்திய புலனாய்வுப் பிரிவு இந்த தேசிய மாநாட்டிற்கு ஏற்பாடு செய்துள்ளது. கண்காணிப்புக் குறித்து விழிப்புணர்வு ஏற்படுத்தும் வகையிலும், குடிமக்களின் பங்களிப்புடன் நேர்மை மற்றும் நாணயத் தன்மையை உறுதி செய்வதிலும் இந்தியாவின் பங்களிப்பு தொடர்பாக இந்த மாநாட்டின் செயல்பாடுகள் அமைந்திருக்கும்.
வெளிநாட்டின் அதிகார வரம்பிற்குள் புலனாய்வு மேற்கொள்வதில் உள்ள சவால்கள், ஊழலுக்கு எதிராக முன்னெச்சரிக்கைக் கண்காணிப்பு நடவடிக்கைகள், வங்கிக் குற்றங்களை முன்கூட்டியே தடுக்கும் வழிமுறைகள், நிலையான வளர்ச்சிக்கு உறுதுணையான தரமான தணிக்கை, ஊழலுக்கு எதிரான போராட்டத்தில் ஊழல் தடுப்புச் சட்டத்தில் மேற்கொள்ளப்பட்டுள்ள மாற்றங்கள், மேம்பாடு மற்றும் பயிற்சி, பலதரப்பட்ட அமைப்புகளும் ஒன்றிணைந்து துரிதமான மற்றும் திறமையான புலனாய்வுக்கு வழிவகை காண்பது, வளர்ந்து வரும் பொருளாதார குற்றங்களின் போக்கு, கணினி சார்ந்த குற்றங்கள், பன்னாட்டு குற்றங்களைத் தடுப்பதற்காகக் குற்றப் புலனாய்வு முகமைகள் மேற்கொள்ளும் தடுப்பு நடைமுறைகள் குறித்த தகவல் பரிமாற்றம் உள்ளிட்ட தலைப்புகள் இந்த மூன்று நாள் மாநாட்டில் விவாதிக்கப்படும்.
இந்த மாநாடு ஊழலை எதிர்க்கும் பொருட்டு எடுக்கப்படும் பல்வேறு நடவடிக்கைகளை மேலும் செரிவூட்ட உதவும். இது இந்தியாவில் எளிதாக வர்த்தகம் செய்வதற்கு ஏதுவாக இருக்கும்.
தொடக்க விழாவில், மத்திய வட கிழக்கு மாகாணங்களுக்கான மேம்பாட்டுத்துறை , பிரதமர் அலுவலகம், பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள் துறை, அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் துவக்க உரை ஆற்றுவார்.
ஊழல் தடுப்புப் பிரிவுகள், கண்காணிப்புப் பிரிவுகள், மாநிலங்கள் மற்றும் யூனியன் பிரதேசங்களில் பொருளாதார குற்றப் பிரிவுகளின் தலைவர்கள், மத்திய தலைமை கண்காணிப்பு அதிகாரிகள், மத்திய புலனாய்வு பிரிவு உள்ளிட்ட மத்திய முகமைகளின் பிரதிநிதிகள் இந்த மாநாட்டில் கலந்து கொள்வார்கள். மாநிலங்கள் மற்றும் யூனியன் பிரதேசங்களின் தலைமைச் செயலாளர்கள், காவல்துறை தலைவர்கள் ஆகியோர் துவக்க விழாவில் கலந்து கொள்வார்கள்.
-----
(
நிலக்கரி அமைச்சகம்
ஆஸ்திரேலியாவில் நடைபெறும் உலக சுரங்கத்துறை மாநாடு 2023-ல் இந்தியப் பங்களிப்பை நிலக்கரி செயலர் அம்ரித் லால் மீனா தொடங்கி வைத்தார்
ஆஸ்திரேலியாவில் நடைபெறும் உலக சுரங்கத்துறை மாநாடு 2023-ல் என்எல்சி இந்தியா லிமிடெட், கோல் இந்தியா லிமிடெட் மற்றும் என்எம்டிசி ஆகிய நிறுவனங்களின் இந்தியப் பங்களிப்பான நிலக்கரி செயலர் அம்ரித் லால் மீனா ஆஸ்திரேலியாவில் உள்ள பிரிஸ்பேனில் தொடங்கி வைத்தார். இந்த மாநாட்டில் இந்தியாவின் பங்களிப்பானது சுரங்கம் மற்றும் எரிசக்தித் துறையில் நம் நாட்டின் தொழில்நுட்பத் திறன் மற்றும் ஒட்டு மொத்த வளர்ச்சி நடவடிக்கைகளுக்கான உறுதிப்பாட்டை விளக்கும் விதமாக அமைகிறது.
இந்த மாநாடு ஜூன் 26 முதல் 29 வரை ஆஸ்திரேலியாவில் நடைபெறுகிறது. இதன் வாயிலாக உலகளவில் தொழில்துறையைச் சேர்ந்த தலைமைகள், நிபுணர்கள் மற்றும் நிறுவனங்கள் தங்களது கருத்துப் பரிமாற்றங்கள், புத்தாக்க நடவடிக்கைகள், சுரங்கத் துறையில் வருங்கால திட்டம் குறித்து தெளிவான பார்வையை பகிர்ந்து கொள்வதற்கு ஏதுவாக அமைகின்றது.
பிரதமர் அலுவலகம்
உ.பி., இடாவாவில் நடைபெற்ற ஸ்வநிதி பெருவிழாவுக்கு பிரதமர் பாராட்டு
உ.பி.மாநிலம் இடாவாவில் நடைபெற்ற ஸ்வநிதி பெருவிழா நிகழ்ச்சியில், அதிகபட்ச கடன் வழங்கல் மற்றும் டிஜிட்டல் பரிவர்த்தனைகளை ஊக்குவிப்பதில் சிறப்பான பங்களிப்பை வழங்கியதற்காக, அந்த நிகழ்ச்சிக்கு ஏற்பாடு செய்திருந்த அமைப்பிற்கு பிரதமர் திரு நரேந்திர மோடி பாராட்டு தெரிவித்துள்ளார்.
பிரதமர் டுவிட்டரில் கூறியிருப்பதாவது;
"இடாவாவின் இந்த முயற்சி மிகவும் பாராட்டுக்குரியது! டிஜிட்டல் பரிவர்த்தனைகளை ஊக்குவிப்பதோடு, பிரதமரின் ஸ்வநிதி திட்டத்துக்கு அதிக அளவில் பங்களித்தவர்களைக் கௌரவிக்கும் நிகழ்ச்சியாகவும் இதுபோன்ற நிகழ்வுகள் மாறி வருகின்றன."
ஜல்சக்தி அமைச்சகம்
தண்ணீர் விநியோகத்தின் அளவீடு மற்றும் கண்காணிப்பு ஜல் ஜீவன் இயக்கத்தின் கீழ் செய்யப்படவிருக்கிறது
நாட்டின் எல்லைகளைத் தாண்டி உலகளாவியத் தேவைக்கு சேவைகளை அளிக்க விரும்பும் நிறுவனங்களுக்கு உகந்த சூழ்நிலையை ஏற்படுத்தும் விதமாக, பல்வேறு ஆதரவு வசதிகளுடன் கூடிய உலகத்திலேயே மிகவும் துடிப்பான விஷயங்களின் இணையச்  சூழல் அமைப்பைக் கொண்ட நாடுகளில் ஒன்றாக இந்தியா உள்ளது. பெரிய விளைவுகளை உண்டாக்கக்கூடிய இத்தகைய IoT தொழில்நுட்பங்களின் நன்மைகளை பல்வேறு துறைகளில் பயன்படுத்திக் கொள்ளும் விதத்தில் பல கொள்கைகளையும், நடவடிக்கைகளையும் இந்திய அரசு அறிமுகப்படுத்தியுள்ளது. தற்சார்பு பாரதம், டிஜிட்டல் இந்தியா மற்றும் மேக் இன் இந்தியா ஆகிய திட்டங்களின் பலன்களைப் பெறும் விதமாக, ஊரகப்பகுதிகளில் தண்ணீர் விநியோகச் சேவையின் அளவீடு மற்றும் கண்காணிப்புக்காக திறன்மிகு ஊரகத் தண்ணீர் விநியோகச் சூழலமைப்பு ஒன்றை ஜல் ஜீவன் இயக்கம் உருவாக்கவிருக்கிறது
கிராமப்புறங்களில் தண்ணீர் விநியோக அமைப்பின் அளவீடு மற்றும் கண்காணிப்புக்கான திட்டத்தைத் தயாரிக்க தேசிய நிபுணர்கள் குழு ஒன்றை தேசிய ஜல் ஜீவன் இயக்கம் அமைத்துள்ளது. கல்வி, நிர்வாகம், தொழில்நுட்பம் மற்றும தண்ணீர் விநியோகம் ஆகிய துறைகளின் திறன்மிக்கவர்களை உறுப்பினர்களாக கொண்டு இந்தக் குழு அமைக்கப்பட்டுள்ளது.
(Visitor Counter : 180
சிறப்பு சேவைகள் மற்றும் கட்டுரைகள்
யோகா சிறந்த விலையில்லா மருந்து என மத்திய இணையமைச்சர் டாக்டர் எல். முருகன் தெரிவித்துள்ளார்
யோகா சிறந்த விலையில்லா மருந்தாகும் என்று மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால் வளத்துறை இணை அமைச்சர் டாக்டர் எல்.முருகன் தெரிவித்துள்ளார்.
சர்வதேச யோகா தினத்தையொட்டி புதுச்சேரி காந்தித்திடலில் நடைபெற்ற பெருந்திரள் யோகா பயிற்சியைத் தொடங்கிவைத்துப் பேசிய அவர், வாழ்க்கை முறை மாற்றத்தால் இப்போது அதிகரித்து வரும் ரத்த அழுத்தம், நீரிழிவு போன்ற நோய்களை யோகா மூலம் கட்டுப்படுத்த முடியும். இன்றைய இயந்திரகதியிலான வாழ்க்கையில் யோகா நமது மனதை ஒருமுகப்படுத்துகிறது. யோகா உடற்பயிற்சியாகவும் மருந்தாகவும் மன அமைதி தருவதாகவும் உள்ளது என்றார்.
இத்தகைய பலன்கள் பலவற்றைத் தருகின்ற யோகாவை நாம் அனைவரும் வாழ்க்கையின் ஒரு பகுதியாக கடைப்பிடிக்க வேண்டும் என்று அவர் கேட்டுக் கொண்டார்.
பிரதமர் திரு நரேந்திர மோடியின் மிகப் பெரும் முயற்சிகளின் காரணமாக ஐக்கிய நாடுகள் சபை ஜூன் 21 ஆம் தேதியை சர்வதேச யோகா தினமாக அறிவித்ததையும் நமது நாட்டில் தோன்றிய அற்புதக் கலையை உலகமே கொண்டாடுமாறு அவர் செய்ததையும் டாக்டர் எல். முருகன் நினைவுகூர்ந்தார். நிகழ்ச்சியில் புதுச்சேரி ஆளுநரும், தெலங்கானா துணை நிலை ஆளுநருமான டாக்டர். தமிழிசை சௌந்தரராஜன் மற்றும் மத்திய, மாநில அரசு அதிகாரிகள் கலந்துக் கொண்டனர்.
கப்பல் போக்குவரத்து அமைச்சகம்
கொல்கத்தா துறைமுகப் பொறுப்புக் கழகத்தின் பெயரை சியாம பிரசாத் முகர்ஜி துறைமுகம் என பெயர் மாற்றம் செய்ய மத்திய அமைச்சரவை ஒப்புதல்.
பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில், கொல்கத்தா துறைமுகத்தின் பெயரை சியாம பிரசாத் முகர்ஜி துறைமுகம் எனப் பெயர் மாற்றம் செய்ய ஒப்புதல் அளிக்கப்பட்டது.
2020 பிப்ரவரி 25-ஆம் தேதி நடைபெற்ற கொல்கத்தா துறைமுகப் பொறுப்புக் கழகத்தின் வாரியக்குழு உறுப்பினர்கள் கூட்டத்தில், கொல்கத்தா துறைமுகத்தின் பெயரை, சிறந்த நீதிபதி, கல்வியாளர், சிந்தனையாளர் மற்றும் வெகுஜனத் தலைவர் எனப் பன்முகத் திறமை கொண்ட மேதையான சியாம பிரசாத் முகர்ஜியின் பெயரில், சியாம பிரசாத் முகர்ஜி துறைமுகம், கொல்கத்தா எனப் பெயர் மாற்றம் செய்யத் தீர்மானம் நிறைவேற்றப்பட்டது.
2020 ஜனவரி 12-ஆம் தேதி நடைபெற்ற கொல்கத்தா துறைமுகத்தின் நூற்று ஐம்பாதாவது ஆண்டு விழா தொடக்க நிகழ்ச்சியின் போது, மேற்கு வங்க மாநில மக்களின் உணர்வுகளைக் கருத்தில் கொண்டு, மேற்கு வங்கத்தின் சிறந்த மகன்களில் ஒருவரும், தேசிய ஒருமைப்பாட்டின் முன்னணி தலைவரும், வங்கத்தின் வளர்ச்சியை கனவாகக் கண்டவரும் , தொழில்மயத்தை ஊக்குவித்தவரும், ஒரு தேசம் ஒரே சட்டம் என்பதைத் தீவிரமாக ஆதரித்தவருமான டாக்டர் சியாம பிரசாத் முகர்ஜியின் பெயர் , கொல்கத்தா துறைமுகத்துக்கு சூட்டப்படும் என அறிவிக்கப்பட்டது.
(பொதுவாக, இந்தியாவில் உள்ள பெரிய துறைமுகங்கள் எந்த நகரங்களில் அமைந்துள்ளதோ, அவற்றின் பெயரில் வழங்கப்படும். இருப்பினும், சில துறைமுகங்களுக்கு சிறப்பு நேர்வாக அல்லது சிறந்த தலைவர்களின் பங்களிப்பைப் போற்றும் விதமாக அத்தகைய பெரிய தலைவர்களின் பெயர்கள் கடந்த காலங்களில் சூட்டப்பட்டதுண்டு. 1989-ஆம் ஆண்டு நவசேவா துறைமுகத்துக்கு, ஜவஹர்லால் நேரு துறைமுகப் பொறுப்புக்கழகம் எனப் பெயர் சூட்டப்பட்டது. தூத்துக்குடி துறைமுகம், 2011-இல் கப்பலோட்டியத் தமிழர் பெயரில் வ.உ.சிதம்பரனார் துறைமுகப் பொறுப்புக்கழகம் எனவும், எண்ணூர் துறைமுகம், காமராஜர் துறைமுகம் எனவும் பெயர் மாற்றம் செய்யப்பட்டன. தமிழகத்தின் முன்னாள் முதலமைச்சரும், சிறந்த விடுதலைப் போராட்ட வீரருமான திரு. கே.காமராஜரின் பெயர் எண்ணூர் துறைமுகத்துக்கு சூட்டப்பட்டது. அண்மையில், 2017-ஆம் ஆண்டு, காண்ட்லா துறைமுகம், தீன்தயாள் துறைமுகம் எனப் பெயரிடப்பட்டது. இவை தவிர, பல விமான நிலையங்களுக்கு இந்தியாவின் பெரும் தேசியத் தலைவர்களின் பெயர்கள் சூட்டப்பட்டுள்ளன.
பிரதமர் அலுவலகம்
பிரதமர் திரு. நரேந்திர மோடி ஒடிசா மற்றும் சத்தீஸ்கர் ஆகிய மாநிலங்களுக்கு செப்டம்பர் 22ம் தேதி பயணமாகிறார்
ஒடிசாவில் தால்செர் என்ற இடத்தில் அவர் தல்செர் உரத் தொழிற்சாலையில் பணி தொடங்கியதைக் குறிக்கும் வகையில் பெயர்ப் பலகையைத் திறந்து வைக்கிறார். இதுதான் இந்தியாவின் முதல் உரத்தொழிற்சாலை ஆகும். நிலக்கரி ஆவியில் தயாரிக்கப்படும் உரமாகும். இந்த ஆலை உரத்துடன் நாட்டின் மின்சாரத் தேவையை ஈடு செய்யும் வகையில், இயற்கை எரிவாயுவையும் உற்பத்தி செய்யும்.
அதன் பின் பிரதமர் ஜர்ஸுகுடா என்ற இடத்துக்குச் செல்கிறார். அங்கே ஜர்சுகுடா விமான நிலையத்தைத் திறந்து வைக்கிறார். இதன் மூலம் மேற்கு ஒடிசா மண்டலத்தில் விமான நிலையம் அமையும். உதான் திட்டத்தின் மூலம் மண்டல அளவிலான இணைப்புக்கு வசதி அமையும்.
அத்துடன், கர்ஜன்பஹால் என்ற இடத்தில் அமைந்துள்ள நிலக்கரி சுரங்கத்தை முறைப்படி அர்ப்பணிக்கிறார். ஜர்சுகுடா – பாரபள்ளி – சர்டேகா இடையிலான ரயில் போக்குவரத்தையும் அவர் நாட்டுக்கு அர்ப்பணிக்கிறார். துலங்கா நிலக்கரி சுரங்கத்தில் நிலக்கரி உற்பத்தி, சரக்குப் போக்குவரத்து ஆகியவை தொடங்குவதை ஒட்டி, பெயர்ப் பலகையையும் அர்ப்பணிக்கிறார்.
அதையடுத்து, சத்தீஸ்கரில் உள்ள பிரதமர் ஜன்ஜகிர்சம்மா என்ற இடத்திற்குச் செல்கிறார். அங்கு கைத்தறி மற்றும் வேளாண்துறை கண்காட்சிக்குச் செல்கிறார்.. அங்கு தேசிய நெடுஞ்சாலைத் திட்டத்துக்கும் பென்ட்ரா – அனுப்பூர் இடையில் மூன்றாவது ரயில் பாதைக்கும் அடிக்கல் நாட்டுகிறார். பின்னர் மக்களிடையில் அவர் உரையாற்றுகிறார்.
ஊரக வளர்ச்சி அமைச்சகம்
பெண் சுய உதவிக்குழு உறுப்பினர்களுக்கு ஓவர் டிராஃப்ட் வசதியை ஊரக வளர்ச்சி அமைச்சகம் தொடங்க உள்ளது
விடுதலையின் அமிர்த மகோத்ஸவத்தின் ஒரு பகுதியாக, தீன்தயாள் அந்த்யோதயா திட்டம்-தேசிய ஊரக வாழ்வாதார இயக்கத்தின் கீழ் சரிபார்க்கப்பட்ட மகளிர் சுய உதவிக்குழு உறுப்பினர்களுக்கு ரூ 5,000 மதிப்பிலான ஓவர்டிராஃப்ட் வசதியை ஊரக வளர்ச்சி அமைச்சகத்தின் ஊரக வளர்ச்சித் துறை செயலாளர் திரு நாகேந்திர நாத் சின்ஹா டிசம்பர் 18, 2021 அன்று தொடங்கி வைக்கிறார்.
வங்கிகள் மற்றும் மாநில திட்டங்களின் உயர் அதிகாரிகள் பங்கேற்கும் இந்த நிகழ்வில் “கிராமப்புற நிதி உள்ளடக்கம் குறித்த சொற்பொழிவு” இடம்பெறும். தீன்தயாள் அந்த்யோதயா திட்டம்-தேசிய ஊரக வாழ்வாதார இயக்கத்தின் கீழ் 2020-21-ம் ஆண்டிற்கான வங்கிகளின் செயல்திறனுக்கான வருடாந்திர விருதுகளும் அறிவிக்கப்படும்.
காணொலி முறையில் நடைபெறும் துவக்க நிகழ்ச்சியில் அனைத்து பொதுத்துறை வங்கிகள் மற்றும் மாநில கிராமப்புற வாழ்வாதார திட்டங்களின் நிர்வாக இயக்குநர்கள், தலைமை செயல் அதிகாரிகள், தலைமைப் பொது மேலாளர்கள், பொது மேலாளர்கள் உள்ளிட்ட உயர் அதிகாரிகள் பங்கேற்பார்கள் என்று எதிர்பார்க்கப்படுகிறது.
2019-20-ம் ஆண்டுக்கான பட்ஜெட் உரையின் போது நிதியமைச்சர் வெளியிட்ட அறிவிப்பின்படி தீன்தயாள் அந்த்யோதயா திட்டம்-தேசிய ஊரக வாழ்வாதார இயக்கத்தின் கீழ் சரிபார்க்கப்பட்ட மகளிர் சுய உதவிக்குழு உறுப்பினர்கள் அவசர தேவைகளை எதிர்கொள்வதற்காக ரூ 5,000 மதிப்பிலான ஓவர்டிராஃப்ட் எனப்படும் அதிகப்பற்று வசதி வழங்கப்படுகிறது. சுமார் 5 கோடி பெண்கள் இந்த வசதிக்கு தகுதி பெறுவார்கள் என்று மதிப்பிடப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782557
கப்பல் போக்குவரத்து அமைச்சகம்
கார்பன் வெளியேற்றத்தைக் குறைப்பது தொடர்பான இலக்குகளை அடைவதுடன் கப்பல் துறையை பசுமையாக்குவதற்கான செயல்திட்டங்களை மேம்படுத்துவது முக்கியமானது: மத்திய அமைச்சர் திரு. சர்பானந்த சோனோவால்
நாட்டில் கப்பல் துறையை பசுமையாக்குவதற்கும் மாசுபாட்டின் அளவைக் குறைக்கவும், புதுப்பிக்கத்தக்க எரிசக்தி மற்றும் பசுமை ஹைட்ரஜன் பயன்பாட்டை மேம்படுத்துவதற்கும் செயல்திட்டங்களை வகுப்பது மிக முக்கியமானது என மத்திய துறைமுகங்கள், கப்பல் மற்றும் நீர்வழிப் போக்குவரத்துத் துறை அமைச்சர் திரு.சர்பானந்த சோனோவால் கூறியுள்ளார். புதுதில்லியில் நடைபெறும் நீடித்த வளர்ச்சிக்கான உலக உச்சி மாநாடு 2023ல் பசுமை வளர்ச்சி தொடர்பான அமர்வில் பேசிய அவர் பசுமை வளர்ச்சிக்கு மத்திய பட்ஜெட்டில் முக்கியத்துவம் அளிக்கப்பட்டுள்ளதாகக் கூறினார். கார்பன் வெளியேற்றத்தை குறைப்பதற்கான 2030ம் ஆண்டுக்கான இலக்குகளை அடைவது, மற்றும் 2070ம் ஆண்டுக்குள் முற்றிலுமாக கார்பன் வெளியேற்றத்தை தடுப்பதற்கான இலக்குகளை அடைவது ஆகியவற்றில் கவனம் செலுத்தப்படுவதாக அவர் தெரிவித்தார். கப்பல் போக்குவரத்தை ஊக்குவிப்பதன் முக்கியத்துவம் பட்ஜெட்டில் இடம் பெற்றுள்ளதாகக் கூறிய அவர், இருதிறன் வாய்ந்த மற்றும் குறைந்த செலவிலான போக்குவரத்து என்று கூறினார்.
ஜி20 தலைமைப் பொறுப்பை ஏற்றுள்ள இந்தியா தூய்மையான எரிசக்தி மற்றும் பசுமை எரிசக்திக்கு மாறுவது தொடர்பாக பல்வேறு நிலைகளில் பணியாற்றி வருவதாக அவர் குறிப்பிட்டார். பசுமை வளர்ச்சியை ஏற்படுத்த அதற்கேற்ற தொழில்நுட்பங்களில் கவனம் செலுத்த வேண்டியது அவசியம் என்றும் அவர் தெரிவித்தார். பசுமை எரிசக்திக்கு மாறும் கொள்கைகளை அதிகளவில் செயல்பாட்டுக்கு கொண்டுவருவதுடன் எரிசக்தி தொடர்பாக சரியான மதிப்பீடுகளை மேற்கொள்ள வேண்டியது அவசியம் என்றும் அவர் கூறினார்.
தற்போது கப்பல் துறைக்கான எரிசக்தி தேவை 99 சதவீதம் புதைப்படிம எரிப்பொருட்களிலிருந்து பெறப்படுவதாக அவர் கூறினார். 2030ம் ஆண்டுக்குள் இதை 30 சதவீதம் குறைக்க இலக்கு நிர்ணயிக்கப்பட்டுள்ளதாகவும் அமைச்சர் கூறினார்.
கடல் சார்ந்த நிலையான நீலப் பொருளாதாரத்தை மேம்படுத்துவதில் பசுமைக் கப்பல் துறை முக்கியப் பங்காற்றும் என்று அவர் தெரிவித்தார். பல்வேறு முன்முயற்சிகள் மூலம் 2030 மற்றும் 2070ம் ஆண்டிற்கான கார்பன் வெளியேற்றத் தடுப்பு இலக்குகளை எட்ட கப்பல் துறை அமைச்சகம் தீவிரமாக செயலாற்றி வருகிறது என்று திரு. சர்பானந்த சோனோவால் தெரிவித்தார்.
ஜல்சக்தி அமைச்சகம்
ஜல் ஜீவன் திட்டத்தை விரைந்து செயல்படுத்துவதற்காக உத்தரகாண்டிற்கு ரூ.360 .95 கோடி மத்திய நிதி வெளியீடு.
உத்தரகாண்ட்டில் ஜல் ஜீவன் திட்டத்தை விரைவுப்படுத்தும் நோக்கத்துடன், அம்மாநிலத்திற்கு இரண்டாவது தவணையாக ரூ. 360.95 கோடியை இந்திய அரசு வழங்கியுள்ளது.
2020-21-ல் இதுவரை இரண்டு தவணைகளில் மாநிலத்திற்கு ரூ 721.90 கோடி விடுவிக்கப்பட்டுள்ளது. ஜல் ஜீவன் திட்டத்தை விரைந்து செயல்படுத்த 2021-22-ல் உத்தரகாண்டிற்கு மத்திய நிதி ரூ. 1,443.80 கோடி ஒதுக்கீடு செய்யப்பட்டுள்ளது, 2020-21-ம் ஆண்டில் செய்யப்பட்ட ஒதுக்கீட்டை விட இது நான்கு மடங்கு அதிகம்.
பிரதமர் திரு. நரேந்திர மோடி தலைமையிலான மத்திய அரசு, நாடு முழுவதும் உள்ள ஒவ்வொரு கிராமப்புற வீட்டிலும் குழாய் நீர் விநியோகத்தை வழங்குவதற்கு முன்னுரிமை அளித்து வருகிறது, இதற்காக ஆகஸ்ட் 2019 முதல், ஜல் ஜீவன் திட்டம் மாநிலங்களுடன் இணைந்து செயல்படுத்தப்பட்டு வருகிறது.
அனைத்து வீடுகளிலும் குடிநீர் குழாய் இணைப்புகள் இலக்கை டிசம்பர், 2022-க்குள் எட்ட உத்தரகாண்ட் திட்டமிட்டுள்ளது. உத்தரகாண்டின் ஒவ்வொரு கிராமப்புற வீட்டிலும் 2022-ம் ஆண்டின் இறுதிக்குள் சுத்தமான குழாய் நீர் விநியோகத்தை வழங்குவதற்கு இந்திய அரசு மாநிலத்திற்கு முழு உதவி வழங்குகிறது.
கடந்த இரண்டு மாதங்களில், உத்தரகாண்டின் 11 மாவட்டங்களில் உள்ள 846 கிராமங்களில் 3 லட்சத்துக்கும் அதிகமான மக்கள் பயன்பெறும் வகையில் 58.5 ஆயிரம் வீடுகளுக்கு ரூ. 714 கோடி ரூபாய் மதிப்புள்ள திட்டங்களுக்கு மாநில அளவிலான திட்ட அனுமதிக் குழு ஒப்புதல் அளித்துள்ளது.
தொலைதூர நீர் ஆதாரங்களில் இருந்து தினமும் பல மணி நேரம் தண்ணீர் எடுத்து வரும் பெண்கள் மற்றும் குழந்தைகள் எதிர்கொள்ளும் சிரமத்தை இது வெகுவாகக் குறைக்கும்.
ஆகஸ்ட் 15, 2019 அன்று ஜல் ஜீவன் மிஷன் தொடங்கப்பட்ட போது 1.30 லட்சம்  கிராமப்புற வீடுகளுக்கு மட்டுமே குழாய் தண்ணீர் இருந்தது. 28 மாதங்களில், கொவிட்-19 பெருந்தொற்று மற்றும் பொதுமுடக்க இடையூறுகள் இருந்தபோதிலும், 6.22 லட்சம்  வீடுகளுக்கு குழாய் நீர் இணைப்பை மாநிலம் வழங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1785771
பிரதமர் அலுவலகம்
”நீதிச் சீர்திருத்தங்கள் – சமீபத்திய உலகளாவிய போக்குகள்” என்ற பொருளிலான நூலை பிரதமர் வெளியிட்டார் ; முதல் பிரதியை குடியரசுத் தலைவர் பெற்றுக்கொண்டார்
நீதிச் சீர்திருத்தங்கள் – சமீபத்திய உலகளாவிய போக்குகள் என்ற பொருளிலான  நூலை பிரதமர் திரு நரேந்திர மோடி இன்று வெளியிட்டார். அதன் முதல் பிரதியை குடியரசுத் தலைவர் திரு. பிரணாப் முகர்ஜி பெற்றுக்கொண்டார்.
இந்நிகழ்ச்சியில் பேசிய பிரதமர், மாறிவரும் தொழில் நுட்பங்களைப் பயன்படுத்தி சர்வதேச நிலைமைக்கேற்றார் போல் உலக அளவில் ஒருவரையொருவர் சார்ந்து இயங்கும் திறனை இந்தியா பெற வேண்டும். சர்வதேச அளவில் முக்கியப் பங்கு வகிப்பதற்கான வாய்ப்பு இந்தியாவுக்கு கிடைத்துள்ளது. இதற்கு விரைவாக மாறிவரும் மாற்றங்களுக்கு ஏற்ப இந்தியா தன்னை மாற்றி அமைத்துக் கொள்ள வேண்டும். சிறந்த கொள்கைகள் மூலம் இதனை செய்ய வேண்டும் என்று பிரதமர் கூறினார்.
ஒரு நாளைக்கு ஒரு சட்டத்தை நீக்குவேன் என்று தான் கூறியதை நினைவு கூர்ந்த பிரதமர் இன்று வரை மத்திய அரசு 1200 சட்டங்களை நீக்கியுள்ளது என்று கூறினார். சிறந்த அரசாட்சி முறை, நீதித்துறையின் சுமையை குறைக்க முடியும் என்று பிரதமர் கூறினார்.
மத்திய அமைச்சரவை
தகவல் தொழில் நுட்பத் துறையில் இந்தியா, ஜப்பான் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் இன்று நடைபெற்ற அமைச்சரவைக் கூட்டத்தில், தகவல் தொழில் நுட்பத் துறையில் இந்தியா மற்றும் ஜப்பானுக்கு இடையேயான புரிந்துணர்வு ஒப்பந்தத்திற்கு ஒப்புதல் வழங்கப்பட்டது.
இந்த ஒப்பந்தத்தின் மூலம் தகவல் தொழில்நுட்பத் துறையில் இரு நாடுகளின் ஒத்துழைப்பு மற்றும் புரிதல் வலுவடையும். மேலும், சிறப்பு மூலோபாய மற்றும் உலகளாவிய கூட்டுத் தகுதியை பெற்றுள்ள ஜப்பானுடனான இந்த ஒப்பந்தம் மூலோபாய திட்டமாக இந்தியாவுக்கு இது அமையும்.
5வது தலைமுறை வலையமைப்பு, தொலைத்தொடர்பு பாதுகாப்பு, நீர்மூழ்கிக் கப்பலின் கம்பிவடம், தொழில்நுட்ப சாதனங்களுக்கான தரச் சான்றிதழ், புதிய கம்பியில்லாத் தொழில் நுட்பம் மற்றும் தகவல் தொழில் நுட்பத்தைப் பயன்படுத்துதல், தகவல் தொழில்நுட்பத்தின் திறன் மேம்பாடு, பொதுப் பாதுகாப்பு மற்றும் பேரிடர் துயர் நீக்கம், செயற்கை நுண்ணறிவு, பிளாக் செயின், ஸ்பெக்ட்ரம் செயின், ஸ்பெக்ட்ரம் மேலாண்மை, பல தரப்பு முனையங்களில் ஒத்துழைப்பு உள்ளிட்ட துறைகளில் இரு நாடுகளுக்கு இடையே இந்தப் புரிந்துணர்வு ஒப்பந்தம் உதவிகரமாக இருக்கும்.
மேலும் உலகளாவிய தர நிர்ணய செயல்முறைகளில் இந்தியாவுக்கு இந்த புரிந்துணர்வு ஒப்பந்தம் கூடுதல் வாய்ப்பளிக்கும். தகவல் தொழில்நுட்பத் துறையில் இரு நாடுகளின் ஒத்துழைப்பின் வாயிலாக இந்தியாவின் தகவல் தொழில்நுட்ப உள்கட்டமைப்பு மேலும் வலுப்படுத்தப்படும். எதிர்காலத்துக்கு உகந்த நீர்மூழ்கிக் கப்பலின் கம்பிவட வலை அமைப்பை வடிவமைப்பதில் இரு நாடுகளுக்கு இடையேயான ஒத்துழைப்பினால் பிரதான இந்தியாவிலிருந்து தொலைதூர பகுதிகள் உடனான இணைப்பு மேம்படுத்தப்படும். தற்சார்பு இந்தியா கனவை நிறைவேற்றும் வகையில் ஸ்டார்ட்அப் சூழலுக்கு ஏற்ற வகையில் தகவல் தொழில்நுட்பத் துறையில் மனித கட்டமைப்பை ஊக்குவிப்பது இந்த புரிந்துணர்வு ஒப்பந்தத்தின் முக்கிய நோக்கமாகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668396
பிரதமர் அலுவலகம்
பிரதமரின் முதன்மைச் செயலாளராக டாக்டர் பி கே மிஸ்ரா பொறுப்பேற்றார்
டாக்டர் பிரமோத் குமார் மிஸ்ரா, பிரதமரின் முதன்மைச் செயலாளராக நியமிக்கப்பட்டுள்ளார். அவர் இன்று பொறுப்பேற்றுக் கொண்டார்.
பிரதமரின் முதன்மைச் செயலாளர் டாக்டர் பிரமோத் குமார் மிஸ்ரா
வேளாண்மை, பேரிடர் நிர்வாகம், மின்சாரத்துறை, அடிப்படைக் கட்டமைப்பு, நிதி, ஒழுங்குமுறை விஷயங்கள் தொடர்பான திட்டங்களின் நிர்வாக அனுபவம் கொண்டவர் டாக்டர் மிஸ்ரா. மேலும் ஆராய்ச்சி, வெளியீடுகள், கொள்கை உருவாக்கம், திட்டமிடல் / திட்ட நிர்வாகம் போன்றவற்றில் மிகச் சிறந்த பங்களிப்பு செய்திருப்பவர். கொள்கை உருவாக்கம் மற்றும் நிர்வாகத்தில் விரிவான அனுபவம் கொண்டுள்ள அவர், பிரதமரின் கூடுதல் முதன்மைச் செயலாளர், மத்திய அரசின் வேளாண் மற்றும் கூட்டுறவுத்துறை செயலாளர், மாநில மின்சாரத்துறை ஒழுங்குமுறை ஆணையத்தலைவர், பேரிடர் நிர்வாகத்துறை போன்ற முக்கியப் பொறுப்புகளை அவர் கையாண்டுள்ளார். வேளாண்மை மற்றும் கூட்டுறவுத்துறை செயலாளராக இருந்தபோது, தேசிய வேளாண் மேம்பாட்டுத்திட்டம், தேசிய உணவுப் பாதுகாப்பு இயக்கம் போன்ற தேசிய முன்முயற்சி புதுமைப் பணிகளில் தம்மைத் தீவிரமாக ஈடுபடுத்திக் கொண்டவர்.
2014-19 காலத்தில் பிரதமரின் கூடுதல் முதன்மைச் செயலாளராக இருந்தபோது, மனிதவள நிர்வாகத்தில் குறிப்பாக உயர்நிலைப் பதவிகளுக்கான நியமனங்களில், புதுமையான, வெளிப்படைத்தன்மையான மாற்றங்களை அறிமுகம் செய்த பெருமை டாக்டர் மிஸ்ராவைச் சாரும்.
பிரிட்டனில் உள்ள வளர்ச்சி ஆய்வுகளுக்கான கல்விக் கழகத்தில் 4 ஆண்டுகளுக்குமேல் ஆராய்ச்சி மற்றும் கல்விப்பணி, ஆசிய வளர்ச்சி வங்கி மற்றும் உலக வங்கித் திட்டங்கள் செயல்படுத்துதல், செமி ஆரிட் ட்ராபிக்ஸ் தொடர்பான சர்வதேச பயிர் ஆராய்ச்சி, கல்விக் கழகத்தின் நிர்வாக வாரிய உறுப்பினர், சர்வதேச கருத்தரங்குகள் பலவற்றில் நிபுணராகவும் / வளநபராகவும் பங்கேற்பு உள்ளிட்ட சர்வதேச அனுபவங்களை அவர் கொண்டுள்ளார்.
பேரிடர் நிர்வாகத்தில், சர்வதேச ரீதியில் மிகவும் கவுரவத்திற்குரிய ஐநா-வின் சசகாவா விருது 2019, அண்மையில் அவருக்கு வழங்கப்பட்டது.
சசேக்ஸ் பல்கலைக்கழகத்திலிருந்து பொருளாதாரம் / வளர்ச்சி ஆய்வுகளில் முனைவர் பட்டமும், சசேக்ஸ் பல்கலைக்கழகத்தில் வளர்ச்சிப் பொருளாதாரத்துறையில், எம்.ஏ. பட்டமும், பொருளாதாரத்திற்கான தில்லிப் பள்ளியில் முதல் வகுப்புடன், பொருளாதாரத்தில் எம்.ஏ. பட்டமும், 1970-ல்  ஜிஎம் கல்லூரியிலிருந்து பொருளாதாரத்தில் முதல் வகுப்பு மற்றும் பிற பாடங்களில் டிஸ்டிங்ஷனுடன் பி.ஏ. ஹானர்ஸ்  ஆகிய பட்டங்களை டாக்டர் மிஸ்ரா பெற்றுள்ளார். இவர் ஒருவர் மட்டுமே ஒடிசாவின் அனைத்துப் பல்கலைக்கழகங்களிடையே, பொருளாதாரத்தில் முதல் வகுப்பில் தேர்ச்சிப் பெற்றவர் ஆவார்.
அவரது வெளியீடுகளில் சில
- கட்ச், நிலநடுக்கம் 2001: நினைவுகூரத்தக்க பாடங்களும், படிப்பினைகளும், தேசிய பேரிடர் மேலாண்மை, கல்விக்கழகம், புதுதில்லி, இந்தியா 
- வேளாண் துறை சிக்கல், காப்பீடு மற்றும் வருவாய் : இந்தியாவின் விரிவான பயிர்க்காப்பீட்டுத் திட்ட வடிவமைப்பு மற்றும் தாக்கம் குறித்த ஆய்வு, ஆவ்பரி, ஆல்டெர்ஷாட், யுகே .
- தொகுப்பு: ஆசியாவில் வேளாண் காப்பீட்டுத் திட்டங்களின் வளர்ச்சியும் செயல்பாடும், ஆசிய உற்பத்தித் திறன் அமைப்பு, டோக்கியோ, ஜப்பான் .
பல சர்வதேச பத்திரிகைகளுக்குக் கட்டுரைகள் மற்றும் ஆய்வுகளிலும் அவர் பங்களிப்பு செய்திருக்கிறார்.
(Visitor Counter : 205
பிரதமர் அலுவலகம்
விமானப்படை தினத்தை முன்னிட்டு இந்திய விமானப்படைக்கு பிரதமர் வாழ்த்து தெரிவித்தார்
விமானப்படை தினத்தை முன்னிட்டு இந்திய விமானப்படை வீரர்கள் மற்றும் அவர்களது குடும்பத்தினருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் தனது ட்விட்டரில் கூறியிருப்பதாவது;
"விமானப்படை தினத்தில், துணிச்சலான விமானப்படை வீரர்களுக்கும் அவர்களது குடும்பத்தினருக்கும் எனது வாழ்த்துக்கள். नभः स्पृशं दीप्तम्  என்ற முழக்கத்தின்படி, இந்திய விமானப்படை பல தசாப்தங்களாக தனிச்சிறப்பு வாய்ந்த திறமையை வெளிப்படுத்தி வருகின்றது. ஆபத்து காலங்களில் அவர்கள் தேசத்தைப் பாதுகாத்து, குறிப்பிடத்தக்க மனித உணர்வையும் வெளிப்படுத்தியுள்ளனர்.
பிரதமர் அலுவலகம்
எகிப்தில் உள்ள இந்திய சமூகத்தினருடன் பிரதமரின் கலந்துரையாடல்
பிரதமர் திரு. நரேந்திர மோடி 24 ஜூன் 2023 அன்று எகிப்துக்கு தமது அரசு முறைப் பயணத்தின்போது கெய்ரோவில் உள்ள இந்திய சமூகத்தினருடன் கலந்துரையாடினார்.
அவர்களுடனான கலந்துரையாடலின் போது, இந்தியா-எகிப்து இடையேயான உறவுகளை வலுப்படுத்துவதில் இந்திய சமூகத்தினர் ஆற்றியுள்ள சிறந்த பங்களிப்பைப் பிரதமர் பாராட்டினார்.
மாணவர்கள், தொழில் வல்லுநர்கள் மற்றும் வணிகர்கள் உட்பட 300-க்கும் மேற்பட்ட இந்திய வம்சாவளியினர் இந்த நிகழ்ச்சியில் பங்கேற்றனர்.
பெருநிறுவனங்கள் விவகாரங்கள் அமைச்சகம்
சிவில் விமானப் போக்குவரத்து தலைமை இயக்குநரகத்தின் ‘அரசு அதிகாரிகளுக்கான திறன் தலைமைத்துவம்’ குறித்த மூன்று நாள் பயிற்சி முகாமை ஐஐசிஏ நடத்துகிறது
சிவில் விமானப் போக்குவரத்து தலைமை இயக்குநரகத்தின் ‘அரசு அதிகாரிகளுக்கான திறன் தலைமைத்துவம்’ குறித்த பயிற்சி முகாமை மத்திய பெருநிறுவன அதிகாரிகள் அமைச்சகத்தின் கீழ் செயல்படும் தன்னாட்சி நிறுவனமான இந்திய பெரு நிறுவன அதிகாரிகள் கல்விக்கழகம்  தனது வணிகச்சூழல் பள்ளியின் மூலம் இன்று தொடங்கி மூன்று நாட்களுக்கு  நடத்துகிறது.
இந்த முகாமின் தொடக்க அமர்வில் ஐஐசிஏ-ன் தலைமை இயக்குநரும், தலைமை நிர்வாக அதிகாரியுமான திரு பிரவீன்குமார் உரையாற்றினார். அரசு அதிகாரிகளுக்கும், பெரு நிறுவன தொழில்முறை ஊழியர்களுக்கும், தலைமைத்துவ பயிற்சி முகாம் எவ்வளவு தேவையானது என்பதை சிவில் விமானப் போக்குவரத்து தலைமை இயக்குநரகத்தின் கூடுதல் தலைமை இயக்குநர் திரு மணீஷ்குமார் எடுத்துரைத்தார்.